## Justícia realitza el pagament de 7,5 milions d’euros corresponents al quart bimestre de 2024 del torn d’ofici

*** Este import finança les actuacions del Consell Valencià de Col·legis de l’Advocacia i el Consell Valencià de Procuradors**

La Conselleria de Justícia i Interior ha fet la transferència del pagament del quart bimestre de 2024 de les actuacions dutes a terme pel Consell Valencià de Col·legis de l’Advocacia i del Consell Valencià dels Col·legis de Procuradors, per un import de 7.510.500,14 euros.

Els honoraris pels treballs en el torn d’ofici s’abonen, segons la normativa, cada dos mesos, conforme els col·legis de l’Advocacia i de la Procura certifiquen els servicis prestats a la Generalitat. D’esta manera, l’actual pagament dels servicis correspon als mesos de juliol i agost de 2024.

En concret, les actuacions pagades pel torn d’ofici al Consell Valencià de Col·legis de l’Advocacia ascendixen a 6.517.001,84 euros i l’import destinat al Consell Valencià de Procuradors és de 832.660,25 euros.

Un total de 138.396,17 euros estan destinats a abonar les actuacions realitzades en els JUSTIPROP i, d’altra banda, les inversions realitzades per la Procuradoria i l’Advocacia ascendixen a 3.138,24 i 19.303,64 euros, respectivament.

El director general d’Atenció a les Víctimes i Accés a la Justícia, Francisco Soler, ha reconegut i valorat el compromís del torn d’ofici, i ha subratllat “la dedicació i professionalitat amb la qual es representa aquells que més ho necessiten, i d’esta manera garantir el seu accés a la justícia”.

Soler també ha destacat que “la justícia gratuïta és un pilar fonamental per a assegurar la justícia en igualtat de condicions, protegint així els seus drets i interessos legítims. Des de la Generalitat, continuarem donant suport a esta labor essencial per a la nostra societat”.

Fecha: 15/10/2024